Den høye representant for Bosnia-Hercegovina

Den høye representant for Bosnia-Hercegovina, også kalt Høyrepresentanten for Bosnia-Hercegovina, er det internasjonale samfunns utsending til Bosnia-Hercegovina.Svein Mønnesland: «Bosnia-Herzegovina 15 år etter Dayton avtalen. Kan vi forvente fred og stabilitet?», Foredrag i Oslo Militære Samfund, 21. februar 2011. Embetet ble opprettet i 1995 og var en del av iverksettelsen av Daytonavtalen, som gjorde slutt på Bosnia-krigen. Representanten har ansvar for å overvåke iverksettelsen av avtalen.«OHR Introduction», Office of the High Representative. Tilknyttet den internasjonale representanten er Kontoret for den høye representant for Bosnia-Hercegovina (Office of the High Representative in Bosnia and Herzegovina, forkortet OHR) beliggende i Sarajevo. 

Den høye representant for Bosnia-Hercegovina representerer landene som deltok i arbeidet med framforhandlingen av avtalen gjennom Fredsimplementeringsrådet (Peace Implementation Council, PIC). Fra 2002 til 2011 fungerte Den høye representant også som Den europeiske unions spesialrepresentant i Bosnia-Hercegovina.Kenan Henda:  What Role for the EU Special Representative in Bosnia and Herzegovina after Lisbon? , Working Paper, nr. 12, Centre for Southeast European Studies, Universität Graz, 2012, s. 32 og 39.

Stillingen som Den høye representant besettes ved vedtak i FNs sikkerhetsråd etter nominasjon fra styret i Fredsimplementeringsrådet.«General Information», Office of the High Representative. Den høye representant omtales noen ganger som «FNs utsending til Bosnia». Også «FNs Høyrepresentant» forekommer.«Bosnia-Hercegovina», seksjon stat og politikk, Store norske leksikon.

Oversikt over innehavere av embetet
 Carl Bildt, 14. desember 1995–18. juni 1997
 Carlos Westendorp, 18. juni 1997–18. august 1999
 Wolfgang Petritsch, 18. august 1999–27. mai 2002
 Paddy Ashdown, 27. mai 2002–31. januar 2006
 Christian Schwarz-Schilling, 31. januar 2006–2. juli 2007
 Miroslav Lajčák 2. juli 2007–26. mars 2009
 Valentin Inzko, 26. mars 2009–1. august 2021
 Christian Schmidt, 1. august 2021-

Referanser

Eksterne lenker


Kategori:Bosnia-Hercegovina
Kategori:FN
Kategori:Den europeiske union